Lolland-Falsters Stifts-Tidende, 1847-02-04
Om de Uroligheder, hvortil de høie Kornpriser, have givet Anledning i Frankrig, haves sørgelige Details, og, hvad der er det Betænkeligste derved, de udøvede Voldsomheder, saasom Ødelæggelse af Møller, Bagerovne, Kornforraad a., synes iværksatte efter en vis systematisk Plan, for af Dyrtiden at fremkalde en Hungersnød. J Buzancais bleve flere med Korn belæssede Vogne, som den 14de Januar skulde passere igjennem Byen, anholdte og plyndrede, Kornet, trods Mairens Forestillinger, oplagt paa Raadhuset og derfra næste Morgen offentlig forauctioneret til halv Priis imod hvad det vilde have kostet paa Torvet. Oprørerne sammenkaldte derpaa Landmændene fra Omegnen ved at ringe med Stormklokkerne, og snart vare 1500 Menneskeer samlede. Disse Rasende begave sig nu til en Grundeier, ved Navn Chambert-Huard, af hvem de forlangte, at han skulde skriftlig forpligte sig til at levere saameget Korn, som man vilde bruge, til en Priis af 3 Fr. pr. dobbelt Decaliter, der ellers for Øieblikket paa Torvet koster 7 Fr. Da han vægrede sig herved, blev han mishandlet, og da han til Nødværge greb sin Jagtflint og dermed nedlagde en af Angriberne, ihielslog den rasende Hob ham med Knipler. Derpaa brøde Oprørerne ind i en vis Clocquemairis Mølle, ødelagde Alt, sønderbrød Meublerne, demolerede Huset og borttog 1,800 Fr. i rede Penge. Tvende andre Grundeieres Huse bleve ligeledes plyndrede og ødelagte. Præfectens Ankomst med et Detaschement Dragoner gjorde vel en øieblikkelig Ende paa disse Voldsomheder, men snart bleve Oprørerne igjen opmuntrede ved den Svaghed, som Øvrigheden i Buzangais lagde for Dagen, idet den i Forening med 40 Grundeiere undertegnede en Forpligtelse til, herefter at levere Kornet til 3 Fr. pr. dobbelt, Decaliter. Saasnart Oprørerne vare i Besiddelse af denne Jndrømmelse, begave de sig omkring i alle tilgrændsende Sogne, lode overalt ringe med Stormklokkerne og udbredte allevegne Plyndring og Ødelæggelse. Mange Privathuse, Fabriker og Herresæder bleve paa denne Maade hjemsøgte: kun de Grundeiere, der skriftlig forpligtede sig til at levere Kornet til 3 Fr. pr. d. D., bleve skaanede; alle Øvrige vare udsatte for meere eller mindre Overlast. Tilsidst besluttede den stedse voxende Bande at marschere imod Staden Chatteauroux, men Garnisonen sammesteds havde erholdt Forstærkning, Nationalgarden traadte under Gevær og en mobil Colonne, der var bleven udsendt fra Staden, angreb en Deel af Oprørerne ved Pargai, tæt ved Chateauroux, sprængte og slog dem paa Flugt, samt indbragte 40 af dem som Fanger. En Oprorerskare samlede sig imidlertid paany og angreb, understøttet af Jernbane-Arbeidere, Øvrigheden i Chateauroux, hvorved flere Soldater, og Nationalgardister bleve saarede; men den bevæbnede Magt seirede dog, og Tropperne bivonakerede om Natten paa Torvepladsen. Fra Chatillon, Blane, Meziers, Vendocure, Pallnau o. fl. St. indløbe ogsaa foruroligende Beretninger; men, ikke nok dermed, disse Korn Uroligheder have ogsaa allerede viist sig i Departementerne Majenne, Sarthe, Vendee, Jlle og Vilaine, Cotes du Nord, Pas de Calais, Nord, Nievre og Dordogne. Overalt er den frie Korn-Circulation afbrudt, og det er vistnok paa høie Tid, at Regjeringen griber omfattende og energiske Forholdsregler, inden Urolighederne blive almindelige og udarte til noget endnu Værre. Alle i Paris tilstedeværende Præfecter have faaet Ordre til, ufortøvet at begive sig til deres respective Departementer.